section_heading: Način gradnje
paragraph_text: Izolacijska svojstva snijega omogućuju da unutrašnjost iglua ostane relativno topla, te se u nekim slučajevima ubacuje i po jedan blok bistrog slatkovodnog leda kako bi se omogućio prodor svjetlosti u iglu. Iglui koji su se koristili kao zimska skloništa imali su krevete izrađene od prhkog snijega, kože i krzna karibua. Ponekad se na ulazu napravi kratki tunel kako bi se smanjili gubici topline uzrokovani vjetrom pri otvaranju vrata. Kao vrata mogu se koristiti životinjske kože ili snježni blok.